
I n f o r m á c i a


výborov Národnej rady Slovenskej republiky o výsledku prerokovania zákona z 23. apríla 2026, ktorým sa dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1377a) 
___________________________________________________________________


	Výbor Národnej rady Slovenskej republiky pre pôdohospodárstvo a životné prostredie  ako gestorský výbor (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej   republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informáciu výborov Národnej rady Slovenskej republiky o výsledku prerokovania zákona z 23. apríla 2026, ktorým sa dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1377a).


I.


	Národná rada Slovenskej republiky schválila dňa 23. apríla 2026 zákon, ktorým sa dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov. Prezident Slovenskej republiky podľa čl. 102 ods. 1 písm. o) Ústavy Slovenskej republiky  vrátil  Národnej rade Slovenskej republiky uvedený zákon na opätovné prerokovanie a vo svojom rozhodnutí uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky (rozhodnutie prezidenta SR č. 1850-2026-KPSR z 11. mája 2026).

 	Na základe uvedeného predseda Národnej rady Slovenskej republiky svojím rozhodnutím  č. 1450 z 12. mája 2026 podľa  § 90  ods. 2  zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov pridelil zákon z 23. apríla 2026, ktorým sa dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky, týmto výborom:

1. Ústavnoprávnemu výboru Národnej rady Slovenskej republiky  
1. Výboru Národnej rady Slovenskej republiky pre pôdohospodárstvo a životné prostredie.

Ako gestorský výbor určil Výbor Národnej rady Slovenskej republiky pre pôdohospodárstvo a životné prostredie a súčasne určil lehotu na jeho prerokovanie.



II.



	Prezident  Slovenskej  republiky   vo   svojom   rozhodnutí   z 12. mája 2026 č. 1850-2026-KPSR uviedol dôvody na vrátenie zákona, ktoré sú odôvodnené v časti II a navrhol, aby Národná rada Slovenskej republiky zákon po opätovnom prerokovaní schválila so zmenami, ktoré sú uvedené v časti III nasledovne:

Čl. II schváleného zákona sa vypúšťa.

V súvislosti s touto zmenou sa primerane upraví názov schváleného zákona a ostatné články schváleného zákona sa primerane prečíslujú.



III.



	Určené výbory Národnej rady Slovenskej republiky prerokovali predmetný zákon v lehote určenej rozhodnutím predsedu Národnej rady Slovenskej republiky takto:

Ústavnoprávny výbor Národnej rady Slovenskej republiky rokoval dňa 21. mája 2026, avšak neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre pôdohospodárstvo a životné prostredie rokoval dňa 26. mája 2026, avšak neprijal uznesenie, keďže návrh uznesenia nezískal súhlas nadpolovičnej väčšiny všetkých poslancov podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov. 



IV.



	Gestorský výbor neprijal odporúčanie pre Národnú radu Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, keďže návrh uznesenia nezískal súhlas predpísanej väčšiny poslancov podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.



V. 


	
	Spoločná správa výborov Národnej rady Slovenskej republiky o výsledku prerokovania zákona z 23. apríla 2026, ktorým sa dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1377a) nebola schválená, keďže návrh uznesenia nezískal súhlas predpísanej väčšiny poslancov podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov. 

	Predseda Výboru Národnej rady Slovenskej republiky pre pôdohospodárstvo a životné prostredie zároveň určil za spravodajcu poslanca Národnej rady Slovenskej republiky Jána Kvorku,  ktorý predkladá predmetnú informáciu a na schôdzi Národnej rady Slovenskej republiky bude informovať o výsledku rokovania výboru a bude navrhovať ďalší postup.




Ivan  Š e v č í k, v. r.
predseda výboru

